CELEX: 52021PC0545
Language: sk
Date: 2021-09-10
Title: Návrh NARIADENIE RADY, ktorým sa mení nariadenie Rady (EÚ) 2021/90 z 28. januára 2021, ktorým sa na rok 2021 stanovujú rybolovné možnosti pre určité populácie rýb a skupiny populácií rýb uplatniteľné v Stredozemnom mori a Čiernom mori

EURÓPSKA KOMISIA
            V Bruseli10. 9. 2021
            COM(2021) 545 final
            2021/0287(NLE)
            Návrh
            NARIADENIE RADY, 
            ktorým sa mení nariadenie Rady (EÚ) 2021/90 z 28. januára 2021, ktorým sa na rok 2021 stanovujú rybolovné možnosti pre určité populácie rýb a skupiny populácií rýb uplatniteľné v Stredozemnom mori a Čiernom mori 
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               Nariadenie Rady (EÚ) 2021/90 z 28. januára 2021, ktorým sa na rok 2021 stanovujú rybolovné možnosti pre určité populácie rýb a skupiny populácií rýb uplatniteľné v Stredozemnom a Čiernom mori, je potrebné upraviť na účely vykonania prenosu kvóty pre kalkana veľkého, ktorá bola stanovená v rámci Všeobecnej rybárskej komisie pre Stredozemné more (GFCM), ale v roku 2020 nebola vyčerpaná.
            
            
               •Súlad s existujúcimi ustanoveniami v tejto oblasti politiky
            
            
               Navrhované opatrenia sú vypracované v súlade s cieľmi a pravidlami spoločnej rybárskej politiky, ako aj s politikou Únie v oblasti udržateľného rozvoja.
            
            
               •Súlad s ostatnými politikami Únie
            
            
               Navrhované opatrenia sú v súlade s ostatnými politikami Únie, najmä s politikami v oblasti životného prostredia.
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               Právnym základom tohto návrhu je článok 43 ods. 3 Zmluvy o fungovaní Európskej únie.
            
            
               Povinnosti Únie udržateľne využívať živé vodné zdroje jej vyplývajú z povinností stanovených v článku 2 nariadenia Európskeho parlamentu a Rady (EÚ) č. 1380/2013.
            
            
               •Subsidiarita (v prípade inej ako výlučnej právomoci)
            
            
               Návrh patrí do výlučnej právomoci Únie podľa článku 3 ods. 1 písm. d) zmluvy. Zásada subsidiarity sa preto neuplatňuje.
            
            
               •Proporcionalita
            
            
               Návrh je v súlade so zásadou proporcionality z tohto dôvodu: SRP je spoločnou politikou. Podľa článku 43 ods. 3 zmluvy je povinnosťou Rady prijímať opatrenia týkajúce sa stanovovania a prideľovania rybolovných možností.
            
            
               •Výber nástroja
            
            
               Navrhovaný nástroj: nariadenie.
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
         
         
            
               •Hodnotenia ex post/kontroly vhodnosti existujúcich právnych predpisov
            
            
               Neuplatňuje sa.
            
            
               •Konzultácie so zainteresovanými stranami
            
            
               Neuplatňuje sa.
            
            
               •Získavanie a využívanie expertízy
            
            
               Neuplatňuje sa.
            
            
               •Posúdenie vplyvu
            
            
               Rozsah pôsobnosti nariadenia o rybolovných možnostiach je vymedzený v článku 43 ods. 3 zmluvy.
            
            
               •Regulačná vhodnosť a zjednodušenie
            
            
               Neuplatňuje sa.
            
            
               •Základné práva
            
            
               Neuplatňuje sa.
            
            
               4.VPLYV NA ROZPOČET
            
            
               Navrhované opatrenia nebudú mať žiadny vplyv na rozpočet.
            
            
               5.ĎALŠIE PRVKY
            
            
               •Plány vykonávania, spôsob monitorovania, hodnotenia a podávania správ
            
            
               Neuplatňuje sa.
            
            
               •Vysvetľujúce dokumenty (v prípade smerníc)
            
            
               Neuplatňuje sa.
            
            
               •Podrobné vysvetlenie konkrétnych ustanovení návrhu
            
         
         
            
               Cieľom navrhovanej zmeny je zmeniť nariadenie Rady (EÚ) 2021/90, konkrétne jeho prílohu VII, takto:
            
            
               Podľa údajov nahlásených v GFCM Bulharsko v roku 2020 vyčerpalo 83 % svojej ročnej kvóty pre kalkana veľkého (t. j. 62 ton zo 75 ton). Rumunsko vyčerpalo 93 % svojej ročnej kvóty pre kalkana veľkého (t. j. 70 ton zo 75 ton). Z toho vyplýva, že EÚ vyčerpala 88 % svojej kvóty (t. j. 132 ton zo 150 ton). Množstvá, ktoré EÚ nevylovila v roku 2021, teda zodpovedajú približne 18 tonám.
            
            
               Vo viacročnom riadiacom pláne GFCM týkajúcom sa kalkana veľkého, ktorý bol stanovený odporúčaním GFCM//41/2017/4 a zmenený odporúčaním GFCM/43/2019/3, sa v odseku 1 písm. e) uvádza: „Maximálny objem, ktorý môže zmluvná strana v ktoromkoľvek roku preniesť, nesmie prekročiť 15 % jej pôvodnej ročnej kvóty. Ak je populácia vo veľmi zlom stave a vedecké odporúčanie WGBS odporúča znížiť mieru úmrtnosti spôsobenú rybolovom, možno prenos nevyužitých kvót zakázať.“
            
            
               Žiadosť EÚ o prenos kvóty nevyčerpanej v roku 2020 bola predložená na zasadnutí výboru GFCM pre plnenie záväzkov (21. mája 2021), ktorý uznal výnimočnú situáciu spôsobenú pandémiou COVID-19. O žiadosti o prenos sa rokovalo aj v pracovnej skupine Výboru pre Čierne more na plánovanom zasadnutí na tento účel v júli 2021. Následne bol prenos schválený na 44. výročnom zasadnutí GFCM.
            
            
               Rozhodnutie GFCM sa preto musí transponovať zmenou nariadenia Rady (EÚ) 2021/90.
            
            
               Rozdelenie rybolovných možností pre kalkana veľkého v Čiernom mori stanovené v nariadení (EÚ) 2021/90 by sa preto malo zmeniť s cieľom zohľadniť úpravy kvót Únie pre kalkana veľkého, ktoré GFCM stanovila v roku 2021. Rozdelenie rybolovných možností vyplývajúcich z tohto nedostatočného čerpania by sa malo vykonať na základe príslušných príspevkov jednotlivých členských štátov k nedostatočnému čerpaniu bez toho, aby sa zmenil prideľovací kľúč stanovený v nariadení (EÚ) 2021/90, na základe ktorého Únia prideľuje svojim členským štátom ročné kvóty pre kalkana veľkého. Oba dotknuté členské štáty, Bulharsko a Rumunsko, zdieľajú kvóty Únie pre kalkana veľkého rovnocenne, pričom prideľovací kľúč zodpovedá 50 % kvót Únie pre kalkana veľkého v Čiernom mori na členský štát.
            
            
               2021/0287 (NLE)
            
            
               Návrh
            
            
               NARIADENIE RADY,
            
            
               ktorým sa mení nariadenie Rady (EÚ) 2021/90 z 28. januára 2021, ktorým sa na rok 2021 stanovujú rybolovné možnosti pre určité populácie rýb a skupiny populácií rýb uplatniteľné v Stredozemnom mori a Čiernom mori 
               
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 43 ods. 3,
            
            
               so zreteľom na návrh Európskej komisie,
            
            
               keďže:
            
            
               (1)V nariadení Rady (EÚ) 2021/90 sa na rok 2021 stanovujú rybolovné možnosti pre populácie rýb a skupiny populácií rýb uplatniteľné v Stredozemnom mori a Čiernom mori
                  1
               . Uvedeným nariadením sa do práva Únie transponuje plán hospodárenia s kalkanom veľkým, ktorý prijala Všeobecná rybárska komisia pre Stredozemné more (GFCM)
                  2
                pre rybolov kalkana veľkého v Čiernom mori (geografická podoblasť 29).
            
            
               (2)GFCM na svojom 44. výročnom zasadnutí v roku 2021 prijala rozhodnutie, v ktorom konštatovala, že v roku 2020 Európska únia nevyčerpala svoju kvótu pre kalkana veľkého, a vzhľadom na výnimočnú situáciu spôsobenú pandémiou COVID-19 schválila prenos nevyčerpanej kvóty. Rozhodnutie GFCM by sa preto malo transponovať do práva Únie.
            
            
               (3)Rozdelenie rybolovných možností v Čiernom mori stanovené v nariadení (EÚ) 2021/90 by sa preto malo zmeniť s cieľom zohľadniť úpravy kvót Únie, ktoré stanovila GFCM. Rozdelenie rybolovných možností vyplývajúcich z tohto nedostatočného čerpania by sa malo vykonať na základe príslušných príspevkov jednotlivých členských štátov k nedostatočnému čerpaniu bez toho, aby sa zmenil prideľovací kľúč stanovený v nariadení (EÚ) 2021/90, na základe ktorého Únia prideľuje ročné TAC.
            
            
               (4)Nariadenie (EÚ) 2021/90 by sa preto malo zodpovedajúcim spôsobom zmeniť.
            
            
               (5)Obmedzenia výlovu stanovené v nariadení (EÚ) 2021/90 sa uplatňujú od 1. januára 2021. Ustanovenia zavedené týmto nariadením týkajúce sa obmedzení výlovu by preto mali nadobudnúť účinnosť čo najskôr a mali by sa uplatňovať so spätnou účinnosťou od 1. januára 2021. Takýmto retroaktívnym uplatňovaním nie sú dotknuté zásady právnej istoty a ochrany oprávneného očakávania, keďže dotknuté rybolovné možnosti sa zvyšujú a ešte sa nevyčerpali. Z dôvodu naliehavosti by toto nariadenie malo nadobudnúť účinnosť ihneď po jeho uverejnení,
            
            
         
         
            
               PRIJALA TOTO NARIADENIE:
            
            
               Článok 1 
                  Zmena nariadenia (EÚ) 2021/90
            
            
            
               Príloha VII k nariadeniu (EÚ) 2021/90 sa mení v súlade s prílohou k tomuto nariadeniu.
            
            
            
               Článok 2
            
            
               Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            
            
               Uplatňuje sa od 1. januára 2021.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  
                        Nariadenie Rady (EÚ) 2021/90 z 28. januára 2021, ktorým sa na rok 2021 stanovujú rybolovné možnosti pre určité populácie rýb a skupiny populácií rýb uplatniteľné v Stredozemnom mori a Čiernom mori (Ú. v. EÚ L 31, 29.1.2021, s. 1 – 19).
               
               
                  
                     (2)
                  
                        Odporúčanie GFCM/41/2017/4 zmenené odporúčaním GFCM/43/2019/3.
               
            
      
    ---documentbreak--- 
      
         
               EURÓPSKA KOMISIA
            V Bruseli10. 9. 2021
            COM(2021) 545 final
            PRÍLOHA 
            k
            návrhunariadenia Rady,
            ktorým sa mení nariadenie Rady (EÚ) 2021/90 z 28. januára 2021, ktorým sa na rok 2021 stanovujú rybolovné možnosti pre určité populácie rýb a skupiny populácií rýb uplatniteľné v Stredozemnom mori a Čiernom mori
            
               
         
         
            
               PRÍLOHA
            
            
               V prílohe VII k nariadeniu (EÚ) 2021/90 tabuľka rybolovných možností pre kalkana veľkého
            
            
               vo vodách Únie v Čiernom mori sa nahrádzajú takto: 
                     
            
            
               „PRÍLOHA VII
            
            
               RYBOLOVNÉ MOŽNOSTI RYBÁRSKYCH PLAVIDIEL ÚNIE V ČIERNOM MORI
            
            
            
                     
                        Druh:
                     
                  
                  
                     
                        kalkan veľký
                     
                  
                  
                     
                        Zóna:
                     
                  
                  
                     
                        vody Únie v Čiernom mori – GSA 29
                     
                  
               
                     
                  
                  
                     
                        Scophthalmus maximus
                     
                  
                  
                     
                  
                  
                     
                        (TUR/F3742C)
                     
                  
                  
                     
                  
                  
                     
                  
                  
                     
                  
               
                     
                        Bulharsko
                     
                  
                  
                     
                        87,825
                     
                  
                  
                     
                  
                  
                     
                        Analytický TAC
                     
                     
                        Neuplatňuje sa článok 3 nariadenia (ES) č. 847/96.
                     
                     
                     
                     
                        Neuplatňuje sa článok 4 nariadenia (ES) č. 847/96.
                     
                  
               
                     
                        Rumunsko
                     
                  
                  
                     
                        80 116 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Únia
                     
                  
                  
                     
                        167 941
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                                     857 
                     
                  
                  
                     
                  
               
                     
                        _________
                     
                  
                  
                     
                  
                  
                     
                  
                  
                     
                  
               
                     
                         (*)
                              V období od 15. apríla do 15. júna 2021 sú zakázané všetky rybolovné činnosti vrátane prekládky, ponechávania na palube, 
                           vyloďovania a prvého predaja.